Čo všetko kryje cestovné poistenie?
Základné cestovné poisteniespravidla zahŕňa poistenie liečebných nákladov v zahraničí, ktoré kryje nutnú a neodkladnú liečbu náhlych ochorení, náhlych porúch zdravia alebo úrazov, jednoduché ošetrenie zubov či repatriáciu do vlasti. Z cestovného poistenia vám budú preplatené náklady, ktoré súvisia s ochorením alebo úrazom, napríklad:
ošetrenie a liečba u lekára alebo v inom zariadení zdravotnej starostlivosti,
hospitalizácia v nemocnici,
transport, vrátane prevozu do vlasti alebo repatriácie,
náklady na nevyhnutné lieky,
asistenčná služba a ďalšie náklady.
Pri cestách si môžete navyše vybrať aj niektoré z pripoistení, napríklad:
úrazové pripoistenie - pre prípad trvalých následkov či smrti,
poistenie zodpovednosti za spôsobené škody,
poistenie batožiny,
poistenie storno poplatkov,
poistenie pre rizikové športy a ďalšie.
Bežné výdavky spojené so zdravotnou starostlivosťou máme pri pobyte na Slovensku hradené zo systému verejného zdravotného poistenia. V členských štátoch Európskej únie, Európskeho hospodárskeho priestoru a vo Švajčiarsku (a v prípade neodkladnej zdravotnej starostlivosti aj v Srbsku a Macedónsku) máme nárok na potrebnú zdravotnú starostlivosť na základe európskeho preukazu zdravotného poistenia. 
Z verejného zdravotného poistenia sú v zahraničí kryté výdavky na liečbu v štátnych zdravotníckych zariadeniach a v obmedzenom rozsahu. Súkromné zariadenia európsky preukaz zdravotného poistenia neakceptujú. Môže sa však stať, že vo verejnom zdravotníckom zariadení vám nebudú môcť poskytnúť starostlivosť v potrebnej kvalite, takéto zariadenie nebude k dispozícii (vo väčšine turistických oblastiach prevažujú súkromné zariadenia), resp. verejné zdravotnícke zariadenie nebude najbližšie dostupný zdravotníckym zariadením v urgentných prípadoch. 
Na úhradu všetkých nákladov na zdravotnú starostlivosť vám teda európsky preukaz stačiť nemusí. Na rozdiel od komerčného poistenia totiž nekryje:
náklady za spoluúčasť poistenca,
náklady na potrebný prevoz na Slovensko a repatriáciu,
náklady pri ošetrení v zdravotníckom zariadenie a u poskytovateľov zdravotnej starostlivosti, ktorí nie sú napojení na miestny systém verejného zdravotného poistenia.
Znamená to, že s európskou kartičkou máte v zahraničí rovnaké práva ako domáci pacienti, preukaz však platí iba v štátnych zdravotníckych zariadeniach. Na základe európskeho preukazu poistenca vám síce bude v zahraničí poskytnutá aspoň základná zdravotná starostlivosť, ale môžete sa dostať do situácie, kedy budete musieť zaplatiť za ošetrenie. V niektorých krajinách zaplatíte celý zákrok a poisťovňa vám ho preplatí spätne, pričom vám ale zúčtuje prípadnú spoluúčasť, takže poskytnutá zdravotná starostlivosť nebude bezplatná.  
Takéto poistenie vám teda neposkytne takú úroveň ochrany, ktorú dokáže poskytnúť aj to najlacnejšie komerčné cestovné poistenie. Preto aj pri cestách v rámci Európskej únie odporúčame kombináciu verejného a komerčného poistenia. Cestovné poistenie vás navyše chráni nielen v prípade choroby či zranenia, ale aj pri iných neočakávaných udalostiach, akou je napríklad strata batožiny. Súčasťou cestovného poistenia bývajú navyše aj asistenčné služby, ktoré vám pomôžu v problematických situáciách.
Cestovné poistenieVypočítajte mi to